કાનૂનની દૃષ્ટિએ ગુનો જ ગણાય એવાં કેટલાંક કાર્યો સમાજ અને રાષ્ટ્ર માટે હિતકારી હોય તો વ્યાવહારિક દૃષ્ટિ આદરણીય કાર્ય કહેવાય. કેટલાંક એન્કાઉન્ટર કાયદાની ભાષામાં ગુનો બનતાં હોય, છતાં એના લાંબા ગાળાના લાભ રાષ્ટ્રને મળતા હોય ત્યારે પૉલિસીના માર્ગે ચાલનારા લોકો એ એન્કાઉન્ટરનો પક્ષપાત કરશે અને પૉલિટિશ્યનો પોતાના સ્વાર્થનો રોટલો શેકી શકાય એ માટે ફાલતુ વિરોધની જ્વાળાઓ પ્રગટાવવા મથશે.